open-index/open-wikipedia-markdown huggingface dataset:
Lyttelton Harbour

**Lyttelton Harbour** er ett av de to store havnebassengene i Banks Peninsula på kysten av Canterbury i New Zealand.

Lyttelton Harbour er omtrent 15 kilometer lang fra munningen til Teddington. I fjorden ligger havnebyen Lyttelton som betjener Christchurch. Lyttelton er forbundet med Christchurch gjennom en enkeltsporet tunnel, en tofelts veitunnel og to veier over Port Hills. På motsatt side av Lyttelton ligger bosettingen Diamond Harbour. Vest for Lyttelton ligger maoribosetningen Rāpaki.

Havnebassenget er dannet av et kollapset vulkankrater.

## Eksterne lenker
*
Urubamba

**Urubamba** (spansk: *Río Urubamba*) er ei 725 kilometer lang elv i Peru. Den har sin kilde i Andesfjellene sørøst for Cuzco, nær grensa til regionen Puno. Den øvre delen av elva blir kalt *Vilcanota*. I inkaenes hellige dal, mellom Pisaq og Ollantaytambo, blir den også kalt *Wilcamayu* («hellig elv»). Urubamba renner i nord-nordvestlig retning til den ved byen Atalaya (287 moh) løper sammen med elva Tambo (en forlengelse av Apurímac) og danner Ucayali, som er en av Amazonas' hovedtilløpselver.

Urubamba deles i Øvre Urubamba og Nedre Urubamba, som er adskilt av det trange elvegjelet Pongo de Mainique. Langs Øvre Urubamba er det omfattende irrigasjonsanlegg og tett befolkning. Her ligger også en rekke ruiner fra Inkariket, blant annet byen Machu Picchu. Nedre Urubamba er relativt lite utviklet og har en betydelig urfolksbefolkning. Økonomien er basert på tømmer og et stort gassfelt i området.

## Eksterne lenker
*
Ipsos MMI

**Ipsos** (tidligere kalt Ipsos **MMI** etter oppkjøp av MMI med opprinnelige navn, **Markeds- og mediainstituttet**) er et norsk institutt innen markedsanalyse og meningsmålinger. Det ble opprettet som Markeds- og mediainstituttet (MMI) i 1987. I 2006 ble det overtatt av det internasjonale markedsanalyseselskapet Synovate som igjen ble kjøpt opp av Ipsos i 2011.

Ipsos i Norge eies av Ipsos og hadde i 2015 omkring 80 fast ansatte. I 2021 har selskapet nær 300 ansatte. Dette inkluderer en stab av intervjuere rundt omkring hele landet.

## Referanser


## Eksterne lenker
*
Gro Bjørnerud

**Gro Bjørnerud** (født 11. september 1962 i Drammen) er en norsk litteraturviter og professor i fransk litteratur ved Universitetet i Oslo. Hun ble valgt til prorektor ved Universitetet i Oslo for perioden 2017–2021. Hun var prodekan for undervisning ved Det humanistiske fakultet 2007–2014.

I 1990 ble hun cand.philol. i fransk med hovedoppgaven *Fra det fullendte til det ufullendte : en studie i Francis Ponges poetikk* om Francis Ponge ved Universitetet i Oslo. Hun ble doctor artium samme sted i 1999 med avhandlingen *La poésie est une danse. Lire [[François de Malherbe]]*.

Mo er spesialist på fransk tidlig moderne diktning. Men hun har også skrevet om nyere litteratur og har blant annet interessert seg for forfattere som Gustave Flaubert, Marcel Proust og Michel Houellebecq

I 2000 var hun førsteamanuensis i fransk litteratur ved Universitetet i Stavanger. Siden 2001 har hun vært ansatt som førsteamanuensis og fra 2008 som professor ved Det humanistiske fakultet ved Universitetet i Oslo. 

Mo var styreleder for Fransk-norsk senter for humaniora og samfunnsvitenskap i Paris 2007–2014. Hun er medlem i det vitenskapelige råd for Nordisk nettverk for renessansestudier og er medlem av Société d'histoire littéraire de la France.

## Bibliografi
;Forfattet
* *Et nesten historisk preg : essays om fransk litteratur*. Oslo: Unipub, 2009.
;Redigert
* *Figura : festskrift for [[Karin Gundersen]]*  (redaktør sammen med  Jon Holm). Oslo: Unipub, 2006
;Oversettelser
* *Eksil* av Saint-John Perse, Aschehoug 2003
;Utvalgte publikasjoner på fransk
* "Cérémonies et subjectivité dans la poésie officielle de François de Malherbe", *Dix-septième siècle*, 2013/3 (n° 260), s. 469 - 479.
* "Corps sanglants, souffrants et pétrifiés". I: *Corps sanglants, souffrants et macabres. La représentation de la violence faite au corps en Europe, XVIe-XVIIe siècles*, s. 129-144. Presses Sorbonne Nouvelle 2010

## Referanser


## Eksterne lenker
Thomas Vere Hodgson

**Thomas Vere Hodgson** (1864–1926) var en britisk biolog ombord på HMS «Discovery» under Discovery-ekspedisjonen i årene 1901–1904, kjent under kallenavnet *Muggins*.  Han forfulgte sin interesse for marinbiologi, opprinnelig på fritiden, men til slutt fikk han arbeid ved Marine Biological Station i Plymouth. Han jobbet her med samlingene fra Southern Cross-ekspedisjonen før han ble med på Discovery-ekspedisjonen som en av dens eldste medlemmer, i en alder 37 år.Stillingen som biolog hadde tidligere blitt tilbudt William Speirs Bruce, som avslo og reiste med Scotia-ekspedisjonen. Hodgsons arbeid på «Discovery» ga de første beskrivelsene av den dype havbunnen i Antarktis.

Etter hjemkomsten ble han gjeninnsatt som kurator for Plymouth City Museum and Art Gallery, og han dro for å studere samlinger fra Scotia-ekspedisjonen. Han døde i mai 1926.

## Referanser
USA under Sommer-OL 1928

**USA under Sommer-OL 1928**. 280 sportsutøvere fra USA deltok i femten sporter under Sommer-OL 1928 i Amsterdam. USA ble beste nasjon med 22 gull-, 18 sølv- og 16 bronsemedaljer. Friidrettsutøveren Clarence Houser var USAs flaggbærer under åpningsseremonien.

## Medaljer

## Medaljevinnerne
John Walter Gregory

**John Walter Gregory** (født 27. januar 1864 i Bow, London, død 2. juni 1932 i Urubamba, Peru) var en britisk geolog og oppdager, først og fremst kjent for sitt arbeid innen glasiologi og innen geografi og geologi i Australia og Øst-Afrika. Gregory døde av drukning i Urubamba da båten veltet på en ekspedisjon til vulkan- og jordskjelvsentrene i Andes.

## Priser og utmerkelser (utvalg)
* – Bigsbymedaljen

## Referanser
Bluff

**Bluff** er en havneby på den sørlige kysten av Sørøya i New Zealand. Det er den sørligste byen i New Zealand, og til tross for at Slope Point ligger lenger sør, blir den ofte referert til som landets sørligste ytterpunkt. Byen har en befolkning på 1850 (2006).

Bluffområdet var ikke bosatt av maorier da det på begynnelsen av 1800-tallet ble ett av de første områdene i New Zealand hvor europeere etablerte seg.

Bluff har fergeforbindelse til Stewart Island 60 kilometer lenger sør.

## Referanser


## Eksterne lenker

* 

* Bluff
Liste over tidligere katolske bispedømmer i Frankrike

Denne **listen over tidligere katolske bispedømmer i Frankrike** viser de om lag 88 katolske bispedømmene i Frankrike som ikke lenger eksisterer under sitt tidligere navn. De har enten blitt opphevet (slått til andre bispedømmer), fusjonert (slått sammen med et annet bispedømme, men bevart deler av det opprinnelige navnet), delt (i flere bispedømmer) eller fått nytt navn.
Norsk Landmandsforbund

**Norsk Landmandsforbund** var en norsk politisk organisasjon som hadde som mål å verne om interessene til bønder og bygder. Organisasjonen var forløperen til både Senterpartiet og Norges Bondelag.

## Oppstarten
Norges Landmandsforbund ble stiftet 1896. Det første organisatoriske initiativ var et møte hos overlærer Johan Theodor Landmark på Den høiere Landbrugsskole paa Aas (Ås i Akershus) den 24. oktober 1893. Til stede var ti bønder fra området, senere omtalt som «Follobøndene». Landmark sa på dette møtet at det ville være nyttig om gårdbrukerne samlet seg til et økonomisk bondeparti. De ti ble så enige om å be med seg flere gårdbrukere, og rundt 30 sa ja til anmodningen om å være med på et møte 9. januar 1894. Her ble det besluttet å innkalle til et større møte i Kristiania måneden etter.

7. februar 1894 kom flere hundre gårdbrukere sammen på Hotel Royal i Kristiania og 100 medlemmer tegnet seg på medlemslisten. Landmark holdt også her en tale der han grunngav hvorfor man ønsket seg en organisasjon. Møtet vedtok også en resolusjon, der det var en nærmere begrunnelse for etableringen av et landmandsforbund. En organisasjonskomité på 15 medlemmer ble opprettet og disse skulle foreslå et lovforslag.

25. mai 1894 kom 15-mannskomiteen med et opprop sammen med et utarbeidet lovforslag, der man gjorde rede for hvordan man hadde sett på hvordan man skulle organisere seg, hvorfor en skulle etablere seg og hvilke arbeidsoppgaver som ventet.

8. februar 1895 ble det avholdt nok et møte der medlemmer og formenn i tilsluttede landmandsforeninger deltok, og landmandsforbundet var på dette tidspunktet om lag et par hundre medlemmer og om lag 20 foreninger. Høsten samme år ble det sendt ut en innbydelse til stiftelsesmøtet februar neste år.

## Stiftelsen
6. februar 1896 i Kristiania kom om lag 100 direktemedlemmer og 50 representanter fra foreningene sammen. Lovforslaget ble vedtatt, etter at sentralstyret ble utvidet og det ble opprettet et arbeidsutvalg.

## Bondepartiet

19. juni 1920 i Kristiansand var Norsk Landmandsforbund samlet til årsmøte, og det var her organisasjonen bestemte seg for å bli et politisk parti ved stortingsvalget året etter.

## Kilder
**Fra landmannsorganisasjon til bondeparti – Politisk debatt og taktikk i Norsk Landmandsforbund 1896-1920* av Tertit Aasland (Universitetsforlaget 1974)
Kalugastør

**Kalugastør** eller bare **kaluga**, er en art i gruppen stører.

Det er en rovfisk som er nært beslektet med den noe større belugastøren (*Huso huso*).
I likhet med belugaen, tilbringer den deler av livet i saltvann.

Kalugaen er en av de største artene i størfamilien.

## Eksterne lenker
*
Johan Nielsen

**Johan Christian Nielsen** (født 15. mars 1919 i Sandvík, død 24. mai 1984 på Tvøroyri) var en færøysk sogneprest og sosialdemokratisk politiker (Jv.). Han møtte på det danske Folketinget for Færøyene i over 20 år.
__NOTOC__
## Familiebakgrunn og yrkesliv
Han vokste opp i Sandvík som sønn av kjøpmann Michel Nielsen (Mikkjal undir Heygnum) og hustru Johanna Cathrina Thomsen. Han giftet seg på Frederiksberg i 1948 med Birthe Christensen.

Etter folkeskolen dro han til sjøs i noen år, hvoretter han tok preliminær- og studentereksamen i Tórshavn. Han studerte frem til teologisk embedseksamen ved Københavns Universitet i 1953. Ved siden av studiene var han kontorist i Statens Ligningsdirektorat, og medvirket i DRs kortbølgesendinger til Færøyene.

Nielsen begynte sin prestegjerning som hjelpeprest i Sankt Lukas' kirke på Frederiksberg 1953–1954 og residerende kapellan ved Sionskirken i København 1954–1956. Deretter var han sogneprest i Klaksvík på Færøyene 1956–1964, ved Filips kirke i København 1964–1970, i Ørsted og Dåstrup 1970–1979 samt i Hellebæk 1979–1983.

## Politisk og organisatorisk arbeid
Nielsen ble valgt til Folketinget fra Færøyene for perioden 1960–1964, etter at Javnaðarflokkurin ble Færøyenes største parti. Spørsmålet om NATO-anlegg på øyene stod sentralt i valgkampen. Det ble gjort til et poeng i valgkampen at sogneprest Nielsen reiste mellom valgmøter på Norðoyar med en båt som ble brukt til øltransport, og angivelig hadde fått 260&nbsp;000 kroner i valgkampstøtte fra det sosialdemokratvennlige bryggeriet Nordstjernen i København. Nielsen var tilsluttet Socialdemokratiets folketingsgruppe. Nielsen møtte senere i Folketinget som vararepresentant i oktober 1965, fra oktober til november 1966, fra februar 1967 til januar 1968 samt fra februar 1968 til desember 1981. I 1979 varslet han at han ikke ville la seg renominere til neste valg.

Tidlig i sin politiske karrière sa han spøkefullt om seg selv: «Jeg kunne bli en færøysk Fidel Castro, selv skjegget har jeg.»

Han skjøttet en rekke verv i kirkelige og humanitære organisasjoner, blant annet som styreformann i Det danske Bibelselskab 1975–1982 og Red Barnet 1976–1980. Han var formann i det færøyske kringkastningsrådet 1958–1964.

## Bibliografi
* 1985 – *Í Harrans hondum*, posthumt.

## Referanser
Jákup á Hólum

**Jacob Jacobsen** (1873–1957), på folkemunne kalt **Jákup á Hólum**, var en færøysk handelsmann og politiker.

Han var innvalgt på det færøyske Lagtinget fra Suðuroy fra 1927 til 1928. Han tilhørte Sambandsflokkurin. Han rykket opp fra varaplass da Jógvan Dahl ble fritatt fra vervet grunnet sykdom.

Jákup á Hólum vokste opp i Sandvík og begynte å arbeide på firmaet T.F. Thomsens fiskefartøyer. Bare 24 år gammel, i 1896, ble han bestyrer for T.F. Thomsens filial i Sandvík. Da firmaet la ned sine filialer, fortsatte han å drive handel i eget navn og utvidet med fiskefartøyer.

## Referanser
Jógvan Dahl

**Joen Jacob «Jógvan» Dahl** (født 21. september 1868 i Vágur, død 30. november 1928) var en færøysk skipper, kjøpmann og politiker (SB).

Han var innvalgt på Lagtinget fra Suðuroy 1916–1918 og 1920–1928, men fikk fritak fra vervet fra 1927 på grunn av sykdom. Jákup á Hólum møtte resten av perioden, og Dahl døde senere i 1928.

Jógvan Dahl var sønn av lagtingsmann Jacob Dahl, bror av lagtingsmann Magnus Dahl og svigerfar til sysselmann Gunnar Dahl-Olsen.

## Kilder
* *Løgtingið 150 – Hátíðarrit*, bind 2 (2002), s. 263. (PDF )
Sauland kraftverk

**Sauland kraftverk** er et planlagt kraftverk i Sauland. Kongen i statsråd besluttet den 12. februar 2016 å gi konsesjon for bygging av dette kraftverket i Hjartdal kommune. Utbyggingen er utsatt på ubestemt tid på grunn av lønnsomhet.

## Aksjerselskapet Sauland kraftverk
Den 27. juni ble Sauland kraftverk AS stiftet på Nordbø pensjonat i Hjartdalsbygda. Skagerak Kraft, Hjartdal kommune, Notodden Energi, Tinfos og 10 lokale grunneiere går sammen for å danne selskapet som skal gi strøm til nesten 11 000 husstander.

## Eksterne lenker
* Sauland kraftverk AS
Čapek

**Čapek** er et tsjekkisk etternavn. Noen kjente tsjekkere med etternavnet Čapek:

*Karel Čapek (1890–1938), tsjekkisk forfatter
*Josef Čapek (1887–1945), tsjekkisk multikunstner
*Karel Matěj Čapek-Chod (1860–1927), tsjekkisk forfatter
*Norbert Čapek (1870–1942)
*Jan Čapek of Sány (1400-tallet)
*František Čapek (1914–2008), tsjekkisk padler

*Asteroided 1931 Čapek er oppkalt etter forfatteren Karel Čapek
Siri Dahlquist

**Sigrid (Siri) Hedvig Naëmi Dahlquist** (født *Jonsson* 14. mars 1889 i Bromma, død 22. januar 1966 i Uppsala) var en svensk Cand.theol., forfatter og salmedikter.

## Utdannelse
* Studenteksamen ved Wallinska skolan 1907.
* Cand.theol. fra Uppsala i 1913.

## Virksomhet
* Kristendomslærer i Stockholms jenteskoler 1912-1913.
* Redaktør for *[[Sveriges barn]]* 1915-1917.
* Prestekone i Degerfors 1913-1919.
* Forfatter i Uppsala dererter til sin død.

## Bibliografi
* Oppskrifter og dikt i diverse brosjyrer og tidsskrifter. Hovedsakelig i *Vår Lösen* og andre kirkelige tidsskrift
* *Unga psalmer*, Diakonistyrelsens förlag.
* *Livets sånger – ett litet stycke kyrkligt liv*, ble trykket i tredje opplag i 1953. Ble presentert som: "Ett försök att fånga tonen av psalm och sång, sådan den ligger kvar i minnet från olika skeden av författarens liv."

## Salmer
* Den kärlek du till världen bar, oversatt i 1924 og bearbeidet i 1936 av George Robsons tekst fra år 1900. I (Herren Lever 1977 nr 861)
* Gode Fader, i din vård, i Nya psalmer 1921, 
* Låt nya tankar tolka Kristi bud, nummer 522 i Norsk Salmebok
* Verka, tills natten kommer, i Nya psalmer 1921. Siri Dahlquists tekst er en oversettelse av Annie Coghills engelske tekst fra 1854.

## Referanser


## Kilder
* *Sveriges dödbok 1947-2006, (Cd-Rom), Sveriges Släktforskarförbund*
* *Siri Dahlquist - psalmförfattare, prästfru och teolog.* Red. av V.-A. Grönqvist. Uppsala 2012. 489 sid. .
Nicolaus Decius

**Nicolaus «Tech» Decius** (født omkring 1485, død etter 1546) var en tysk munk som etter reformasjonen ble evangelisk prest i Stettin og Königsberg. Han er representert i *[[Norsk Salmebok (1985)|Norsk Salmebok]]* og *[[Norsk salmebok 2013]]* med to salmer. De samme salmene er også med i Svenska kyrkan sin salmebok fra 1986 med to verk  samt i Svenska Missionsförbundets sångbok 1920 (SMF 1920).

## Salmer
*«Alene Gud i himmelrik» (SMF 1920 nr 3) (1986 nr 18) skrevet i 1526, gammelkirkelig tonesetting nedtegnet i 1539 i Geistliche Lieder. 
*«O Guds Lam uskyldig» (SMF 1920 nr 111) (1986 nr 143) skrevet 1522 eller før 1529. 

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 22
Storhamar Fotball

**Storhamar Fotball** (stiftet i 1935) er et norsk fotballag og klubben er underlagt Storhamar Idrettslag som holder til i Hamar. A-laget ligger i 4. divisjon i Indre Østland Fotballkrets. Storhamar har aldri hatt noen tradisjon for å ha et etablert lag i de øverste divisjonene. Det er Hamarkameratene som er storebror i Hamar, mens Storhamar Idrettslag har hatt det beste og det eneste ishockeylaget i distriktet.

Den 30. september 2012, med seier 7-3 hjemme mot , sikret Storhamar Fotball seg for første gang spill i nasjonal liga med opprykk til 3. divisjon fotball for herrer.

## Tabellen

## Divisjonsutvikling

## Meritter
### Kretsmesterskap
* **[[4. divisjon fotball for menn|4. divisjon, Indre Østland]]:** (2016)

## Eksterne lenker
*
New Zealand under Sommer-OL 1996

**New Zealand under Sommer-OL 1996**. 95 sportsutøvere fra New Zealand deltok i 15 grener under Sommer-OL 1996 i Atlanta. New Zealand kom på 26.-plass på den uoffisielle medaljestatistikken med tre gull-, to sølv- og en bronsemedalje. Brettseileren Barbara Kendall var New Zealands flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Papua Ny-Guinea under Sommer-OL 1996

**Papua Ny-Guinea under Sommer-OL 1996**. Elleve sportsutøvere fra Papua Ny-Guinea deltok i tre sporter under Sommer-OL 1996 i Atlanta. Det var femte gangen som Papua Ny-Guinea deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Tonga under Sommer-OL 1996

**Tonga under Sommer-OL 1996**. Fem sportsutøvere, fire menn og en kvinne fra Tonga deltok i tre sporter under Sommer-OL 1996 i Atlanta. Det var fjerde gangen som Tonga deltok i et sommer-OL. De kom på delt 61.-plass med en sølvmedalje, det var Togos første olympiske medalje. Bokseren Paea Wolfgramm var landets flaggbærer under åpningsseremonien. 

## Medaljer

## Medaljevinnerne
Libya under Sommer-OL 1996

**Libya under Sommer-OL 1996**. Fem mannlige sportsutøvere fra Libya deltok i to sporter, friidrett og sykling under Sommer-OL 1996 i Atlanta. Det var sjette gangen Libya deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Seychellene under Sommer-OL 1996

**Seychellene under Sommer-OL 1996**. Ni sportsutøvere Seychellene deltok i fem sporter under Sommer-OL 1996 i Atlanta. Det var fjerde gangen som Seychellene deltok i et sommer-OL, de vant ikke noen medaljer.

## Medaljer
Manchester Metrolink

**Manchester Metrolink** er en bybane i Stor-Manchester-området. Den består av åtte linjer med totalt 105 km med spor av standard sporvidde og 99 holdeplasser noe som gjør det til det største metronettverket i Storbritannia.

Metrolink er eid av Transport for Greater Manchester (TfGM) og drives og vedlikeholdes under kontrakt av et konsortium bestående av Keolis og Amey. I 2019-20 var det 44.3 millioner passasjerer.

Nettverket består av åtte linjer som spriker ut fra Manchester sentrum til endeholdeplasser i Altrincham, Ashton-under-Lyne, Bury, East Didsbury, Eccles, Manchester Airport, Rochdale og Trafford Centre. Banen følger gatene i sentrum av Manchester (slik som vanlige trikker), men linjene som går ut til forstedene benytter tidligere jernbanelinjer. Systemet betjenes av Bombardier M5000 trikker.

Utvidelsen med en ny linje fra Pomona til Trafford Centre, et stort kjøpesenter, åpnet i mars 2020. Det er også spekulative planer om utvidelse til Stockport
 og en løkke rundt Wythenshawe. Det er også planer om innføring av noe som Metrolink beskriver som trikk-tog teknologi, noe som skal gjøre det mulig for Metrolink å dele linjer med vanlige tog.

## Billetter og priser

Til å begynne med varierte prisene etter lengden en reiste, men i januar 2019 ble et nytt og mye enklere sonesystem innført. Billetter må kjøpes på forhånd da det vanligvis ikke er noen mulighet for å løse billett på trikken.

Billetter kjøpes fra billettautomater på stasjonene. De nyeste automatene aksepterer både kontanter og kort. Kortbetaling er enten via an vanlig kortleser og tastatur for PIN-kode eller via kontaktløs kortleser. Om man er en registrert bruker er det også mulig å betale med kontaktløse kort eller mobiltelefon via separate lesere. Man må da skanne kortet eller mobiltelefonen både på stasjonen en reiser fra og til. Kortet eller mobilen må være fullt tilgjengelig under hele reisen da separate billetter ikke blir skrevet ut. Mobiltelefon med dødt batteri regnes som ikke betalt billett.

På de fleste stasjoner er det ingen barrierer eller noen annen form for billettkontroll ved avreise eller ankomst, og sniking ble i 2006 estimert til mellom 2 og 6% av all brukere og i 2012 til omtrent 2.5% av alle brukere.

Metrolink har egne kontrollører som sjekker billetter og kort enten på toget eller ved ankomst, Straffetakster opp til £100 utstedes ved manglende billett eller om man ikke har sjekket inn med sitt kontaktløse kort før ombordstigning. Mellom 1992 of 2008 hadde Greater Manchester Police en egen Metrolink enhet som var ansvarlig for overvåking av Metrolinknettverket.

## Linjer og linjekart

### Geografisk kart

## Referanser
Toulouses metro

**Métro de Toulouse**  er et automatisk undergrunnsbanesystem i Toulouse i Frankrike. Systemet har to linjer med 37 stasjoner og 27,5 km med spor.

## Nettverk

I tillegg finnes linjene C (RER pendlertog fra Colomiers vest for Toulouse), D (jernbanelinje til Muret sør for Toulouse) og E (trikkelinje under bygging)

## Linjer

### Linje A
Den første metrolinjen er 12,3 kilometer lang og har 18 holdeplasser. Den kjører gjennom Toulouse fra sydvest mot nordøst, fra *Basso Cambo* til endestasjonen *Balma Gramont*, og ble åpnet i 1993.

#### Stasjoner
**Basso-Cambo** – Bellefontaine – Reynerie – Mirail-Université – Bagatelle – Mermoz – Fontaine-Lestang – Arènes – Patte-d'Oie – St-Cyprien/ République – Esquirol – Capitole – Jean-Jaurès – Marengo-SNCF – Jolimont – Roseraie – Argoulets – **Balma Gramont**

### Linje B
Deb andre metrolinjen er 15,1 km lang, har 20 holdeplasser og går fra nord til syd, fra *Borderouge* til *Ramonville*. Den ble innviet den 30. juni 2007. Ved *Jean Jaurès* kan man bytte til linje A.

#### Stasjoner
**Borderouge** – Trois Cocus – La Vache – Barrière de Paris – Minimes Claude Nougaro – Canal du Midi – Compans Caffarelli – Jeanne d'Arc – **Jean Jaurès** – François Verdier – Carmes – Palais de Justice – Saint-Michel Marcel Langer – Empalot – Saint-Agne SNCF – Saouzelong – Rangueil – Faculté de Pharmacie – Université Paul Sabatier – **Ramonville**
Randy Brecker

**Randal «Randy» Edward Brecker** (født 27. november  i Cheltenham i Pennsylvania i USA) er en amerikansk jazztrompetist. Han er storebror til avdøde Michael Brecker (1949&ndash;2007).
Han har opptrådt eller spilt inn plater med Stanley Turrentine, Billy Cobham, Bruce Springsteen, Lou Reed, Sandip Burman, Charles Mingus, Blood, Sweat & Tears, Horace Silver, Frank Zappa, Parliament-Funkadelic, Chris Parker, Jaco Pastorius, Dire Straits, Todd Rundgren, Blue Öyster Cult, Spyro Gyra og mange flere. I sine formative år studerte Brecker trompet med Bill Adam ved Indiana University.

## Diskografi
### Som leder
* *Child Is Father To The Man* - Blood Sweat & Tears () Columbia 
* *Score* () Blue Note   
* *In Pursuit Of The 27th Man* - Horace Silver Quintet () Blue Note   
* *Berlin* - Lou Reed () RCA 
* *[[Get Your Wings]]* - Aerosmith ()
* *The Brecker Brothers* () Arista    
* *Back To Back* - The Brecker Brothers () Arista    
* *Don't Stop The Music* - The Brecker Brothers() Arista    
* *The Atlantic Family Live In Montreaux* ()
* *Heavy Metal Bebop* The Brecker Brothers ()  Arista   
* *Invitation* - Jaco Pastorius()   
* *Detente* - The Brecker Brothers () Arista    
* *Straphangin*' - The Brecker Brothers () Arista    
* *Amanda*() Passport   
* *In the Idiom* () Denon  
* *Live at Sweet Basil* () GNP Crescendo 
* *Toe to Toe* () MCA   
* *Return Of The Brecker Brothers* - The Brecker Brothers () GRP   
* *Out Of The Loop* - The Brecker Brothers ()GRP   
* *Into the Sun* ()Concord Jazz   
* *A Prescription For The Blues* - Horace Silver Quintet  () Impulse! 
* *Katewalk* - Lew Del Gatto () Naxos Jazz  
* *Hangin' in the City* () ESC   
* *34th N Lex* () ESC  
* *Some Skunk Funk" () BHM
* *Some Skunk Funk* - with Michael Brecker () Telarc
* *Box Of Photographs* () - Johnny Rodgers & The Johnny Rodgers Band
* *Unprecedented Clarity* - Pitch Pine Project with Randy Brecker () Challenge Records
* *Randy in Brasil* () Summit/MAMA Records

=== Som deltaker ===
*'Med Arkadia Jazz All Stars*'
* *Thank You, Joe!''

## Se også
* Brecker Brothers

## Referanser


## Eksterne lenker
* 
* 
* 
* Randy Brecker på MySpace
* Randy Brecker intervju (engelsk) av Mike Brannon
* Intervju med Randy Brecker (lyd – engelsk)
Supertram

**Supertram** eller *Stagecoach Supertram* er trikkenettverket i Sheffield i Storbritannia. Det består av 3 linjer, 48 holdeplasser og 29 km med spor. Systemet er en blanding av gatetrikk, bybane og tidligere jernbanestrekninger. Nettverket drives av Stagecoach Group som driver vognene og South Yorkshire Passenger Transport Executive som eier infrastrukturen.

På engelsk brukes betegnelsen *Supertram(s)* også om bybane(vogner) mer generelt.

## Dagens nettverk

## Vogner

Supertram nettverket har 25 trikker av typen Siemens-Duewag Supertram som ble bygget fra 1992. Trikkene er i en trevognskonfigurasjon og har plass til 243 passasjerer (88 sitteplasser og 155 ståplasser).

## Supertram(s) utenom Sheffield
Supertram er også foreslått i Leeds, og Sheffields Supertram er foreslått forlenget til Rotherham. På 
engelsk brukes *supertrams* av og til synonymt med bybaner (*Light rapid transit systems*) eller bybanevogner., og også Blackpools nye, tyskbygde trikker er kalt *supertrams*.
.

## Referanser
Luas

**Luas** (irsk for «fart, hastighet») er et bybane-system i den irske hovedstaden Dublin.

Det er to linjer, den grønne linjen som åpnet 30. juni 2004, og den røde linjen som åpnet 26. september 2004. Siden den gang har begge linjer blitt forlenget og den røde linjen delt i to forgreninger. Bybanen har nå samlet 54 stasjoner og 36,5 km spor. Inntil desember 2017 var de to banene separate baner, men er nå sammenkoplet - selv om det ikke er trafikk som betjener begge linjer som én rute.

LUAS drives av Transdev på kontrakt med Transport Infrastructure Ireland (TII).

## Rød linje
Den røde linjen går i en øst-vestlig retning igjennom nordlige Dublin, for så å krysse Liffey i en sørvestlig retning til den tettbefolkede forstaden Tallaght. I 2009 ble linjen forlenget fra Connolly stasjon til The Point, og i 2011 ble en sidelinje åpnet fra Belgard til Saggart.

Ved Spencer Dock er det gangavstand til jernbanestasjonen Docklands stasjon. LUAS-holdeplassen Connolly er i direkte tilknytning til jernbanestasjonen med samme navn. Holdeplassen Busáras ligger ved siden av hoved-bussterminalen i Dublin. Holdeplassen Heuston ligger utenfor jernbanestasjonen med samme navn.

Holdeplassene Cheerverstown, Tallaght og Red Cow har innfartsparkering.

|}

## Grønn linje
Den grønne linjen går fra Broombridge stasjon på Dublin-Sligo toglinjen, nord for sentrum, via St. Stephen's Green til Bride's Glen sør i Dublin. Fra Harcourt bruker linjen den gamle traséen til Harcourt Street-jernbanelinjen som ble lagt ned i 1958.

I 2010 ble linjen forlenget fra Sandyford til Bride's Glen og i 2017 ble den forlenget fra St. Stephen's Green til Broombridge.

Det er innfartsparkering ved Carrickmines, Sandyford, Stillorgan og Ballaly holdeplasser.

To holdeplasser, Racecourse og Brennanstown, er bygd, men er ikke i bruk. Åpning avhenger av fremtidig utvikling av de omliggende områdene.

|}

## Referanser


## Eksterne lenker
*
Liberia under Sommer-OL 1996

**Liberia under Sommer-OL 1996**. Fem sportsutøvere, fire menn og en kvinne fra Liberia deltok i friidrett under Sommer-OL 1996 i Atlanta. De vant ikke noen medaljer.

## Medaljer

## Friidrett

;Menn

|-
|Sayon Cooper
|100 meter
|align=center|10,58
|align=center|66
|align=center colspan=6|Gikk ikke videre
|-
|Robert Dennis
|100 meter
|align=center|10,65
|align=center|72
|align=center colspan=6|Gikk ikke videre
|-
|Kouty MawenhSayon CooperEddie NeufvilleRobert Dennis
|4 x 100 meter stafett
|align=center|40,18
|align=center|24
|align=center colspan=2 
|align=center colspan=4|Gikk ikke videre
|}

;Kvinner

|-
|Grace Ann Dinkins
|400 meter
|align=center|51,83
|align=center|13 **Q**
|align=center|52,53
|align=center|28
|align=center colspan=4|Gikk ikke videre
|}

## Eksterne lenker
*Official Olympic Reports
* Resultater og profilside  på sports-reference.com
Escadabiidae

* Se systematisk inndeling

**Escadabiidae** er en gruppe av edderkoppdyr som tilhører ordenen vevkjerringer (Opiliones). 

## Utseende
Små (kroppslengde ca. 3 mm) vevkjerringer med korte bein og ganske veike chelicerer.

## Levevis
Minst én av artene lever i huler. Familien er også funnet i termitt-tuer, ellers er lite kjent om biologien deres.

## Utbredelse
Familien er bare kjent fra Brasil.

## Systematisk inndeling

* Edderkoppdyr (Arachnida)
** Vevkjerringer (Opiliones) 
*** underorden Laniatores Thorell, 1876
**** gruppe (infraorden) Grassatores
***** overfamilie Samooidea Sørensen, 1886
****** familie Escadabiidae Kury & Pérez, 2003
******* slekten *[[Baculigerus]]* Soares, 1979
******** *[[Baculigerus litoris]]* H. E. M. Soares, 1979
******* slekten *[[Escadabius]]* Roewer, 1949
******** *[[Escadabius schubarti]]* Roewer, 1949
******** *[[Escadabius spinicoxa]]* Roewer, 1949
******** *[[Escadabius ventricalcaratus]]* Roewer, 1949
******* slekten *[[Jim (vevkjerring)|Jim]]* Soares, 1979
******** *[[Jim benignus]]* H. E. M. Soares, 1979
******* slekten *[[Recifesius]]* Soares, 1978
******** *[[Recifesius pernambucanus]]* H. E. M. Soares, 1978
******* slekten *[[Spaeleoleptes]]* H. E. M. Soares, 1966
******** *[[Spaeleoleptes spaeleus]]* H. E. M. Soares, 1966

## Kilder

## Eksterne lenker
*
Sagatun skule

**Sagatun skule** er en kombinert barne- og ungdomsskole i Balestrand kommune. Skolen ble etablert i 1905. Den ligger like ved Kreklingen stadion og har både dette idrettsanlegget og et turområde bak skolen.

## Eksterne lenker
* Sagatun skules hjemmeside
Dudley Senanayake

**Dudley Shelton Senanayake** (født 19. juni 1911, død 13. april 1973) var en ceylonsk politiker som var  statsminister i Ceylon (nå Sri Lanka) tre ganger på 1950-tallet og 1960-tallet.

## Referanser
Du ömma fadershjärta

**«Du ömma fadershjärta»** er en svensk salmetekst diktet av Lina Sandell-Berg i 1859. Den har fire åtteradige vers og synges, som A-melodi i meterklasse 111, til samme melodi som hennes «Dig, Herre Gud, är ingen» og «Gud älskar utan like» og B-melodien til «Jag lyfter mina händer» av Johan Georg Lotscher.

## Publisert
**Sionstoner 1889* som nr. 663 under tittelen «Erfarenheter i bättringen och tron»
**Hemlandssånger 1892* som nr. 14 under tittelen «Guds lof och tilbedjan»
**Nya pilgrimssånger 1892 * som nr. 12 under tittelen «Om Guds försyn»
**Svensk söndagsskolbok 1908* som nr. 203 under tittelen «Guds barns trygghet»
**Lilla psalmboken 1909* som nr. 166 under tittelen *Lovsånger*
**Svenska Missionsförbundets sångbok 1920* under tittelen «Guds faderlige vård»
**Svensk söndagsskolsångbok 1929* som nr. 133
**Sionstoner 1935* som nr. 483 under tittelen «Trosliv och helgelse»
**Sions Sånger 1951* som nr. 31
**Förbundstoner 1957* som nr. 19 under tittelen «Guds härlighet och trofasthet: Guds trofasthet»
**Sions Sånger 1981* som nr. 91 under tittelen «Guds nåd i Kristus»
**Lova Herren 1988* som nr. 21 under tittelen «Guds godhet och fadersomsorg»

## Innspilling
*Valens Solistkor med orgel av Ferdinand Knudsen. Dir.: Sverre Valen. Som «Du ømme fadershjerte». Utgitt på EP-platen *Deilig er jorden* (HMV 7EGN&nbsp;58) i 1965.

## Referanser
Giovanni Leone

**Giovanni Leone** (1908–2001) var en italiensk politiker. Han var statsminister mellom 21. juni og 5. november 1963 og igjen fra 24. juni til 19. november 1968. Han var også Italias president fra 1971 til 1978.

## Liv og virke
### Bakgrunn
Giovanni Leones foreldre var Mauro Leone og Maria Gioffredi. Han gikk i farens fotspor og ble jusutdannet og fullførte den juridiske utdannelse i 1929. Året etter tok han også eksamen i politiske vitenskaper. Hans far var en av grunnleggerne av forløperen til Democrazia Cristiana i Napoli.

Som ung jurist trådte han inn i Benito Mussolinis regjerende parti, Partito Nazionale Fascista. I 1933 ble Leone ekstraordinær professor for strafferett ved Universitetet i Camerino, to år etter ble han ordentlig professor i dette fagfeltet. Han underviste i Messina, Bari, Napoli og Roma. Leone deltok som soldat i annen verdenskrig.

Han var gift med Vittoria Michitto og ble far til tre barn.

### Politikken
I 1944 ble Leone med i Democrazia Cristiana. I folkeavstemningen om Italias fremtidige statsform den 2. juni 1946 regnet Leone med at monarkiet skulle seire, men flertallet italiener ønsket republikk. Som medlem av den grunnlovsgivende forsamling (1946 til 1948) hadde han aktiv andel i utarbeidelsen av landets nye forfatning.

Leone var i to kortere perioder Italias ministerpresident (statsminister), fra juni til november 1963 og fra juni til november 1968. Den 27. august 1967 ble han utnevnt til livstidssenator for sine samfunnsmessige og vitenskapelige fortjenester til Italias beste av president Giuseppe Saragat.

### President
Den 24. desember 1971 ble han med 518 av 1008 stemmer (51,4 %) valgt til president. Han satt som president  til juni 1978. Valget trakk ut til femten dager med 23 valgomganger, det lengste landet så langt hadde opplevd. De avgjørende stemmer som brøt den låste situasjonen kom til slutt fra den nyfascistiske Movimento Sociale Italiano.

Han ble tvunget til å si fra seg presidentvervet 15. juni 1978, syv måneder før embedsperioden gikk ut, på grunn av sin rolle i en italiensk variant av Lockheedskandalen. Han ble ansett å ha spilt en nøkkelrolle i denne saken, noe han selv bestred. Det dreide seg om bestikkelser som førte til at italienske politikere i 1972 hadde gått inn for transportfly av typen C-130 (*Hercules*) fra firmaet Lockheed. Firmaet skal ha betalt milliarder av italienske lire for å sikre seg salget. Italias kommunistiske parti forlangte at Leone skulle trekke seg, hans eget gamle parti Democrazia Cristiana ville ikke støtte ham.

### Senator
Etter sin fratreden som president utøvde Leone sitt verv som senator på livstid. I 1994 stemte han mot regjeringen Silvio Berlusconi ved mistillitsavstemningen i senatet. I 1996 gikk han derimot inn for regjeringen Romano Prodi. To år etter stemte han mot Massimo D'Alemas første regjering.

## Referanser


## Eksterne lenker
* Profil på internettsiden til Italias senat
Bhopal-katastrofen

**Bhopal-katastrofen**, også kjent som **Bhopal-ulykken** eller **gasstragedien i Bhopal**, var en industriulykke som fant sted i 1984 på en sprøytemiddelfabrikk midt i den indiske byen Bhopal, som er hovedstad i delstaten Madhya Pradesh. Industrianlegget som produserte pesticid var eid og drevet av det amerikanske konsernet Union Carbide India Limited (UCIL), et heleid datterselskap av Dow Chemical Company. 

Rundt midnatt mellom den 2. og 3. desember 1984 slapp gassanlegget ut flere tonn av giftgassen metylisocyanat (MIC) og andre toksiner i atmosfæren, noe som resulterte i at over 500&nbsp;000 mennesker ble direkte eksponert for disse miljøgiftene. Dødstallene som følge av utslippet varierer kraftig. Det umiddelbare, offisielle dødstallet var 2&nbsp;259, mens delstatsregjeringen i Madhya Pradesh har bekreftet til sammen 3&nbsp;787 dødsfall relatert til gassutslippet. Andre regjeringskilder anslår dødstallet til 15&nbsp;000. Andre igjen anslår at 8&nbsp;000 døde i løpet av de første ukene og at ytterligere 8&nbsp;000 senere døde av gassrelaterte sykdommer.

Flere tiår etter gasstragedien fortsetter de 390 tonn giftige kjemikaliene som ble etterlatt på UCIL-anlegget å lekke ut og forurense grunnvannet i området, hvilket berører tusener av lokale beboere som er avhengige av grunnvannet. Det er imidlertid noe uenighet om omfanget av den fortsettende forurensningen og om kjemikaliene som fortsatt er lagret på stedet utgjør noen helserisiko. Ifølge BBC har Bhopal-ulykken blitt kalt «verdens verste industrikatastrofe». Det er også en av de mest kjente miljøkatastrofer i historien.

Det pågår fortsatt et rettslig etterspill i de amerikanske domstolene og en domstol i Bhopal mot Union Carbide, som i dag er eid av Dow Chemical Company. India har utstedt arrestordre på Warren Anderson, som var administrerende direktør i Union Carbide ved tidspunktet for katastrofen. Den 7. juni 2010 ble syv tidligere ansatte, inkludert tidligere styreleder i UCIL, dømt i Bhopal til to års fengsel hver for uaktsomme drap og for ikke å ha forhindret giftgasskatastrofen. En åttende tidligere ansatt ble også dømt, men han døde før dommen ble kunngjort. 

London 2012 Olympics havnet i en kontrovers på grunn av sponsoravtale med Dow Chemicals. Til tross for protester ønsket verken London 2012 Olympics eller Dow Chemicals å avslutte sponsoravtalen. I januar 2012 trakk Meredith Alexander seg som medlem av komiteen som hadde ansvaret for overvåke de etiske sidene av London OL.

## Referanser


## Eksterne lenker
* 
*  Bhopal Information Center  – Union Carbide
*  Bhopal Gas Tragedy Relief and Rehabilitation – Delstatsregjeringen i Madhya Pradesh
*  Bhopal: 25 years on – BBC News
*  The Bhopal disaster and its aftermath: a review – Environmental Health
*  25 år siden katastrofen – forskning.no
Sigvald

**Sigvald** er et opprinnelig norrønt mannsnavn dannet av *sigr*, «seier», og *valdr*, «hersker». *Sigvaldr* var en annen norrøn form av navnet.

*Sigvald* har norsk navnedag 19. august.

## Utbredelse

|}

*Sigvald* hadde en popularitetstopp som navn på guttebarn i Norge på 1890-tallet.

## Kjente personer med navnet
Personene i listen er ordnet kronologisk etter fødselsår.
* Sigvald Asbjornsen (1867–1954), norsk-amerikansk billedhugger
* Sigvald Hasund (1868–1959), norsk politiker, agronom og historiker
* Sigvaldi Kaldalóns (1881–1946), islandsk komponist og lege
* Sigvald Refsum (1907–1991), norsk lege
* Sigvald Tveit (f. 1945), norsk komponist
* Sigvald Oppebøen Hansen (f. 1950), norsk politiker
* Sigvald Sveinbjørnsson (f. 1980), norsk journalist
* Sigvald Harryson, dansk økonom

## Annen bruk av navnet
* Sigvald the Magnificent, en figur i Warhammer
* What Became of Sigvald Anyway, bok av Mark Fremmerlid

## Referanser


## Eksterne lenker
*
Tunku

**Tunku** eller **tengku** er en kongelig tittel som benyttes i enkelte malaysiske stater og som tilnærmet tilsvarer prins og prinsesse. Tittelen benyttes foran navnet eller alene, som en tiltaleform. Den benyttes i Malaysia ikke for regjerende monarker, som bærer tiltales *[[tuanku]]* (*Deres Majestet*).

I Aceh i Indonesia benyttes *tengku* som tittel for religiøse tjenestemenn, eksempelvis *Tengku Imam Meunasah*, som betyr «leder for moskeen».

## Referanser
Eduardo Frei

**Eduardo Frei** er navnet til flere personer:

*Eduardo Frei Montalva – Chiles president 1964–1970
*Eduardo Frei Ruiz-Tagle – Chiles president 1994–2000, sønn av ovenstående

## Oppkalte steder
*Eduardo Frei (forskningsstasjon) – Chilensk forskningsstasjon i Antarktis
Abdul Rahman

:*For mannsnavnet, se [[Abdarrahman]].*

**Tunku Abdul Rahman Putra Al-Haj ibni Almarhum Sultan Abdul Hamid Shah**, vanligvis kalt *Tunku Abdul Rahman*, også *Bapa Kemerdekaan* («Uavhengighetens far») eller *Bapa Malaysia* («Malaysias far») eller bare tiltalt som *[[Tunku]]* (en prinsetittel i Malaysia), (født 8. februar 1903 i Istana Pelamin i Alor Setar i Kedah, død 6. desember 1990) var en malaysisk politiker. Han var minister i Malayaføderasjonen fra 1955 og landets første statsminister ved selvstendigheten i 1957. 

Tunku Abdul Rahman var den sjuende sønnen til Sultan Abdul Hamid Halim Shah, den 24. sultanen av Kedah. Han studerte på 1920-tallet ved University of Cambridge i England, og fikk sin Bachelor of Art i jus i 1926. 

I 1954 ledet Tunku Abdul Rahman en delegasjon til London for å søke uavhengighet for Malaysia, noe som senere resulterte i at man kom overens om å gjøre landet selvstendig fra 31. august 1957. I mellomtiden hadde man autonomt styre med Abdul Rahman som leder. 

Tunku Abdul Rahman tok initiativet til etableringen av Association of Southeast Asia (ASA) i 1961, med Malaysia, Thailand og Filippinene som medlemmer. Grupperingen ble i 1967 omdannet til en større organisasjon, Association of Southeast Asian Nations (ASEAN).

Som sportinteressert var Tunku Abdul Rahman formann for den asiatiske fotballkonføderasjonen, Asian Football Confederation (AFC). Han har også vært formann i Malayas fotballforbund, Football Association of Malaya (forløperen til Football Association of Malaysia), en stilling han overtok i 1951.

Han ble utnevnt til *companion* av Order of Australia og til medlem av den britiske Order of the Companions of Honour.

## Se også
* Tunku Abdul Rahman nasjonalpark

## Referanser
 

## Eksterne lenker
* 
*
Eduardo Frei Montalva

**Eduardo Frei Montalva** (født 16. januar 1911 i Santiago de Chile, død 22. januar 1983 samme sted) var en chilensk politiker. Han var landets president fra 1964 til 1970.

Frei var utdannet i jus fra Pontificia Universidad Católica de Chile. Hans politiske karriere begynte i Partido Conservador. I 1939 var medstifter av Falange Nacional, forløperen for Partido Demócrata Cristiano de Chile som han ble første formann for i 1957. Han var medlem av Senatet fra 1949 til 1973; de sisste tre år som dets formann. Han ledet den borgerlige opposisjonen til Salvador Allendes styre og støttet som formann for Senatet militærkuppet i 1973 som bragte Augusto Pinochet til makten. Senere inntok han imidlertid en kritisk holdning overfor Pinochet. 

Frei døde etter et kirurgisk inngrep; offisielt av blodforgiftning. Hans død ble gjenstand for mange års diskusjon og anklager, blant annet har det vært fremsatt at Pinochets sikkerhetstjeneste DINA sto bak. Etter at det ble funnet sennepsgass i hans kropp etter en obduksjon foretatt av en gruppe forskere fra Belgia, krevde familien en ny etterforskning av omstendighetene omkring dødsfallet. En domstol tiltalte i desember 2009 seks personer, heriblant to leger, for giftmord på Frei.

Hans sønn Eduardo Frei Ruiz-Tagle var president i Chile fra 1994 til 2000.

## Referanser


## Eksterne lenker
*
Annette Faltin

**Annette Faltin** (f. 1959) er en norsk fotograf og bildekunstner, bosatt i Oslo.

Hun har fotografisk utdannelse fra Fotoskolan i Stockholm (1981) og diplomkurs John Cass School of Arts, London (1987–1988). Faltin har arbeidet som frilans bilderedaktør siden 1993.

Hun har blant annet fått arbeider innkjøpt av Det Kongelige Bibliotek i Danmark, Norsk kulturråd samt Robert Meyers samlinger. Hun har stått for utsmykning ved Tinghuset i Fredrikstad og Vestfold høyskolesenter, Borre.

I 1997 vant hun Grafills gullpris for redaksjonell fotografi for boka om arkitekten John Hejduks prosjekt Security. Faltin er blant annet tildelt Statens reise- og studiestipend (1983), Statens materialstipend (1985), Oslo bys kulturstipend (1989), Statens reise- og studiestipend (1991) og Forbundet Frie Fotografers utstillingsstipend (1998). 

Faltin har vært aktiv i Forbundet Frie Fotografer, der hun har hatt verv i stipendkomiteen, innkjøpskomiteen og styret. Hun er tilknyttet bildebyrået Samfoto.

## Utstillinger
* 1985 Holmenbukta Galleri, Asker.
* 1989 Galleri Rom for arkitektur, Oslo.
* 1993 Jakten på det norske. Galleri arkitekthøyskolen i Oslo.
* 1998 Galleri NK, Lillehammer.

## Eksterne lenker
* Presentasjon som fagansvarlig i Store norske leksikon
Havnar Ungmannafelag

**Havnar Ungmannafelag** var et ungdomslag i Tórshavn på Færøyene.

Nyholm Debess fra Tórshavn hadde blitt inspirert av den norske ungdomslagsbevegelsen under sitt opphold i Bergen mellom 1898 og 1904. Havnar Ungmannafelag ble stiftet på et møte i bedehuset i Tinghúsvegur i Tórshavn i november 1906 etter innbydelse fra Nyholm Debess, Petur Alberg og Mads Andrias Winther. Før jul i 1907 kom Hans A. Djurhuus hjem til Færøyene fra Danmark, og tok over for Winther som den førende skikkelsen i laget. Laget holdt møte hver onsdagskveld med foredrag, diskusjoner, sang og høytlesning.

Havnar Ungmannafelag hadde et håndskrevet medlemsblad, *Baldursbrá*, som ble utgitt fra desember 1906 til mars 1912. Til sammen ble det skrevet 104 blad, eller om lag 2&nbsp;000 sider i A4-størrelse. En samling av bladet finnes ved Færøyenes nasjonalbibliotek, men de 16 første utgavene har gått tapt.

## Referanser
Vesterbro (Aarhus)

**Vesterbro** er et strøk i Aarhus rett nordvest for sentrum. Den indre delen av Vesterbro består av Øgadekvarteret. På Vesterbro finner man det sterkt trafikkerte Vesterbro torv, Den Gamle By og Botanisk Have, det gamle Århus amtssykehus og området som tidligere huset Ceres Bryggeriet.

Vesterbro er preget av bakker, og enkelte gater er blant de bratteste i Danmark i bebyggede områder.

## Billedgalleri

Fil:MetodistAarhus.jpg|Metodist kirke vesterbro
Fil:Anholtsgade, Århus vesterbro.jpg|Gate i Øgadekvarteret Vesterbro
Fil:Hjelmensgade, Aarhus 2003.jpg|Gate på Vesterbro
Fil:Århus C 4.jpg|Nørregade som deler indre by og Vesterbro
Fil:Aarhus canal.jpg|Åen set mod Vesterbro
Fil:Århus C 3.jpg|Vesterbro til høyre
Fil:Århus vesterbro torv.jpg |Vesterbro Torv
Fil:SctMarkusAarhus.jpg|Sct. Markus kirke
|
Metro Service

**Metro Service ⅍** er et dansk selskap som ivaretar driften og vedlikeholdet av Københavns Metro på vegne av Ansaldo STS, som har det overordnede driftsansvaret. Størstedelen av selskapets ca. 200 ansatte er Metro-«stewardene», som informerer og hjelper kunder, holder oppsyn og kontrollerer billetter. Det er også Metro Service som overvåker driften av Metroen døgnet rundt.

Selskapet ble dannet i 1998 og er eid av International Metro Services, som igjen eies av Aziende Trasporti Milanese og Ansaldo. Inntil midten av 2003 var også Arriva medeier av Metro Service. Aziende Trasporti Milanese driver kollektivtrafikk i Milano.

Metro Service holder til i den sydlige delen av Ørestad, rett ved metrostasjonen Vestamager.

## Se også
*Danske jernbaner

## Eksterne lenker
* Metro Service A/S
Yakubu Gowon

**Yakubu «Jack» Dan-Yumma Gowon** (født 19. oktober 1934 i Kanke  Plateau i Nigeria) var statsoverhode i Nigeria fra 1966 til 1975. Han kom til makten etter et militærkupp og ble avsatt i et nytt kupp. I hans regjeringstid forhindret det nigerianske styret en løsrivelse av Biafra under borgerkrigen 1967–1970.

## Referanser
Torontos undergrunnsbane

**Torontos undergrunnsbane** (**Toronto subway and RT**) er en undergrunnsbane i Toronto i Canada. Den består både av tunnelbaneseksjoner og vanlige jernbanespor. Den første linjen sto ferdig i 1954 og det var Canadas første undergrunnsbane. Systemet driftes av Toronto Transit Commission. Pr. 2010 består systemet av 4 linjer med 69 stasjoner og 68,3 km med spor.

## Nåværende nettverk

## Se også
*Trikken i Toronto